У Вікіпедыі ёсць артыкулы пра іншых асоб з прозвішчам Марцін.

**Эдна Марцін** (шведск.: Edna Martin, народжаная Ёхансан; 17 снежня 1908 — 11 мая 2003) — шведская мастачка па тэкстылі і педагог.

Біяграфія
---------

Нарадзілася 17 снежня 1908 года ў гётэбаргскім прыходзе Гамлестад ў сям’і Тэадора Ёхансана і яго жонкі Сафі Флуд.

Вучылася ў школе *Högskolan för design och konsthantverk* (зараз факультэт мастацтваў Гётэбаргскага ўніверсітэта), працягнула сваю адукацыю ў Францыі. Пасля сваёй дэбютнай выставы ў музеі *Röhsska museet* у 1931 годзе, Эдна Марцін працавала мастацкім кіраўніком прадпрыемства *Axevalla-Varuhemslöjd*. Затым у 1935-1937 гадах працавала ў кампаніі *Svenskt Tenn*, якую заснавала Эстрыд Эрыксан.

Адна з прац Эдны Марцін.
У 1937—1939 гадах была мастаком па тэкстылі шведскай асацыяцыі рамеснікаў, а ў 1941—1953 гадах тэкстыльным дырэктарам гэтай асацыяцыі. З 1953 года Эдна была кіраўніком кампаніі *Handarbetets vänner*, працавала ў студыі Licium, як і вядомая мастачка Тайра Лундгрэн, і адукацыйным цэнтры *Sätergläntan*.

Эдна ўдзельнічала ў Сусветнай выставе ў Парыжы ў 1937 годзе, Сусветнай выставе ў Нью-Ёрку ў 1939 годзе, Х’юстанскай выставе ў 1956 годзе і ў вялікай колькасці шведскіх выстаў дэкаратыўна-прыкладнога мастацтва, пачынаючы з 1937 года.

Таксама Эдна Марцін выкладала мастацкае шыццё ў Стакгольмскай школе Констфак з 1948-га года, а затым, будучы на пасадзе старэйшага выкладчыка з 1957 па 1969 гады. Атрымала званне прафесара ў 1980 годзе.

Дзякуючы супрацоўніцтву з такімі вядомымі мастакамі, як Кайса Мелантан, Інгігерда Мелер, Элі Хэмберг і іншых, яна спрыяла ператварэнню іх ткацкага мастацтва ў манументальныя тэкстыльныя творы.

Пасля выхаду на пенсію Эдна Марцін працягвала займацца мастацтвамі, натхнённая навакольным асяроддзем Эланда, дзе яна жыла летам. Яе наватарскі падыход да работ заключаўся ў падыходзе да незнаёмых матэрыялаў, з якімі яна ніколі раней не сустракалася — гэта былі рыбалоўныя сеткі, тонкая шаўковая вуаль, якую выкарыстоўвалі пераплётчыкі. Творы мастачкі прадстаўленыя ў Нацыянальным музеі Швецыі, музеі *Röhsska museet* і іншых музеях краіны. За сваю мастацкую дзейнасць была ўзнагароджана ў 1964 годзе медалём *Litteris et Artibus* і ў 1971 годзе медалём прынца Яўгена.

Прыватнае жыццё
---------------

C 1942 года яна была замужам за юрыстам Янам Гербертам Марцінам, у сям’і раслі дзеці: Сюзана, Барбара і Іахім.

Зноскі
------

1. 1 2  Gamlestads församlings kyrkoarkiv, Göteborg, Födelse- och dopböcker, SE/GLA/13182/C/3 (1905-1911), bildid: 00070130\_00260, sida 255 Праверана 18 сакавіка 2019.<a href='https://wikidata.org/wiki/Track:Q10501038'></a><a href='https://wikidata.org/wiki/Track:Q64166606'></a>
2. ↑  Edna Martin // Artists of the World Online, Allgemeines Künstlerlexikon Online, AKL Online / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL<a href='https://wikidata.org/wiki/Track:Q64'></a><a href='https://wikidata.org/wiki/Track:Q41640909'></a><a href='https://wikidata.org/wiki/Track:Q496126'></a><a href='https://wikidata.org/wiki/Track:Q19276262'></a><a href='https://wikidata.org/wiki/Track:Q324303'></a><a href='https://wikidata.org/wiki/Track:Q98818'></a>
3. ↑  Astrid Edna Elvira, f. 1908 i Göteborgs Gamlestad Göteborgs och Bohus län // Swedish Census 1910 — Riksarkivet. Праверана 18 сакавіка 2019.<a href='https://wikidata.org/wiki/Track:Q48761314'></a><a href='https://wikidata.org/wiki/Track:Q1724971'></a>
4. 1 2 3 4 5 6 7  Astrid Edna Elvira Martin 1908-12-17 — 2003-05-11 Textilkonstnär, pedagog Праверана 6 кастрычніка 2020.
5. ↑  Martin, Astrid Edna Elvira, f. Johanson,Textil-konstnärinna, 08 — С. 983. Праверана 6 кастрычніка 2020.<a href='https://wikidata.org/wiki/Track:Q58370833'></a>

Літаратура
----------

* *Svenskt konstnärslexikon* del IV, sid 88, Allhems förlag, Malmö. Libris 8390293.
* 

|  |  |
| --- | --- |
| ⚙️   Генеалогія і некрапалістыка | Geni.com |
| Нарматыўны кантроль | ISNI: 0000 0000 5043 2371 · LCCN: n80030476 · LIBRIS: 272439 · SUDOC: 181637588 · VIAF: 6226810 |